ऑस्ट्रेलिया का भारत को यूरेनियम बेचने से इनकार  
सरकार ने कहा कि ऑस्ट्रेलिया की मौजूदा सरकार ने पूर्व उदारवादी गठबंधन सरकार के उस फैसले को   पलट दिया है।
सरकार ने गुरुवार को कहा कि ऑस्ट्रेलिया की मौजूदा सरकार ने पूर्व उदारवादी गठबंधन सरकार के उस फैसले को पलट दिया है जिसमें कुछ शर्तों के साथ भारत को यूरेनियम बेचने की अनुमति थी।  विदेश राज्य मंत्री ई अहमद ने प्रभात झा के सवालों के लिखित जवाब में राज्यसभा को यह जानकारी दी। उन्होंने कहा कि मौजूदा सरकार ने स्पष्ट किया है कि उसका फैसला परमाणु अप्रसार संधि पर मौजूदा सत्तारूढ़ लेबर पार्टी के दृष्टिकोण के अनुरूप है और यह विशिष्ट रूप से भारत के बारे में नहीं है। लेबर पार्टी की सरकार में यूरेनियम की बिक्री की अनुमति सिर्फ उन देशों के लिए ही है जिन्होंने एनपीटी पर हस्ताक्षर किए हैं।